Arbeiderdemokratene

Arbeiderdemokratene var på begynnelsen av 1900-tallet et norsk ikke-sosialistisk arbeider- og småbrukerparti med særlig styrke i Oppland og Hedmark. Partiet oppsto som en radikal fløy av Venstre,  Rene Venstre, og stilte til valg første gang i 1906 som De forenede norske Arbeidersamfund. Ledere var Johan Castberg (fram til sin død i 1926) og Alf Mjøen. Castberg var også med som stifter av partiet. Partiet vedtok i 1911 å endre navn fra De forenede norske Arbeidersamfund til Arbeiderdemokratene. Året etter ble tilføyelsen «Det radikale Folkeparti» hengt på, og i 1921 ble denne tilføyelsen gjort til partiets navn og «Arbeiderdemokratene» til tilføyelse i parentes. Betegnelsen «Arbeiderdemokratene» ble imidlertid brukt helt fram til partiets oppløsning i 1940 (det siste landsmøtet ble holdt i 1927) som navn på medlemmene. Fram til 1961 var imidlertid formelt Venstres stortingslister i Oppland et samarbeid mellom Venstre og Radikale Folkeparti.

Arbeiderdemokratene ble regnet til å være på venstresida av Venstre, med basis blant småbrukere og landarbeidere. Historisk hadde de bakgrunn i Jon Hols «borgerlige» arbeiderforbund – Det norske Arbeiderforbund. Blant medlemmene fantes det folk som hellet i retning georgisme. Georgisme kommer av den amerikanske sosialfilosofen Henry Georges tanker. Han mente at jordeie ikke burde være kilde til rikdom, og at all inntekt som kom av særlige naturgitte fordeler eller samfunnsmessig utbygging, burde konfiskeres ved en skatt som mer eller mindre skulle dekke de offentlige utgiftene. Samfunnet skulle på denne måten finansiere utgiftene sine ved avgift på grunn- og naturrikdommer som borgerne fikk disponere. De norske «georgistene» gikk ikke så langt, men de fulgte tankegangen et godt stykke og skapte sterk uro på høyresiden i politikken. Kampen om konsesjonslovene var i stor grad en strid om synet på eiendomsretten til naturrikdommer, og her representerte georgistene et ytterpunkt. Mange arbeiderdemokrater var inne på slike tanker. Disse spørsmålene spilte en stor rolle i valgkampen i 1909.

 Landsmøter 

 Landsmøter+#datostedpolitikk125.−30. juli 1880KristianiaResolusjon om statlig finansierte sykekasser.
Resolusjon om utbyttedeling.21882Trondheimfellesorganisasjonen «De Forenede norske Arbeidersamfund og Arbeiderforeninger» ble vedtatt31885KristiansandResolusjon om at foreninger med selvhjelp som formål skal rapportere til det offentlige.
Resolusjon om ti timers normalarbeidsdag.4februar 1901Drammenstadfestelse av arbeidersamfundet som et selvstendig parti5juni 1902Fredrikstad9februar 1903LillehammerNy formålsparagraf: «Organisasjonens formål er å virke for arbeiderklassens økonomisk og politiske frigjørelse og jevnbyrdighet med de andre samfunnsklasser samt å støtte ethvert arbeide for Norges fulle selvstendighet»10mai 1904Skienforslag om å forhandle med Arbeiderpartiet om sammenslutning falt.11januar 1906Hamarresolusjon om en partidannelse for hele landet, med sikte på samarbeid med andre partier.12september 1907FredrikstadResolusjoner om å pålegge kommunene å skaffe dyrkingsjord til de som ønsker det, om alminnelig stemmerett for kvinner, om tvungen voldgift ved arbeidstvister, og om utvidet lesetid i folkeskolen.13januar 1909GjøvikResolusjon om grunnverdistigningsskatt, i tråd med georgismen.14januar 1911HamarNytt partinavn «Arbeiderdemokraterne». Resolusjon mot georgismen.15april 1912KristianiaPartinavnet ble tilført «det radikale Folkeparti». Spørsmålet om «Jord til alle som vil drive jorden» ble første programpost.16april 1915KristianiaResolusjon om å hevde seg som selvstendig parti, uten samarbeid med Venstre.april 1918KristianiaForslaget om navneendring til «Det radikale venstre» falt.mai 1921KristianiaPartinavnet endret til «Det radikale folkeparti (arbeiderdemokratene)»desember 1923KristianiaValgprogramjuni 1924HamarValgprogrammars 1927LillehammerValgprogram

 Valghistorikk 
Stortingsvalg

 Valg Oppslutning (%) Mandater 1903 42.741  19064.8  19103.7  191239.991  19154.2  19183.3  19212.5  19241.8  19271.4  19300.8 19330.619360.4
Merknader
 Valgsamarbeid med Venstre.
 Referanser 

 Se også 
 Arbeidersamfunn
 Gunnar Knudsens første regjering

 Litteratur 

 Furre, Berge: Norsk historie 1905 – 40, Oslo 1991.
 H. Hendriksen: Mennesker uten makt, i R. Danielsen og S. U. Larsen (red.): Fra ide til dom, Bergen 1976.
 Pax leksikon: Oppslagsord «Arbeiderdemokratene» og «Radikale Folkeparti». 
 Stortingsvalget 1961, Statistisk sentralbyrå

Kategori:Tidligere politiske partier i Norge
Kategori:Arbeiderdemokratene